Д О Г О В О Р

Днес, 20.03. 2018 год., в гр.Перник между:

МБАЛ “Рахила Ангелова” АД, с адрес: гр.Перник, ул.»Брезник» № 2, тел/ факс: 076 /601360, с ЕИК : 113513858, представлявано от д-р Валери Димитров – Изпълнителен Директор, наричано по-нататък в договора Възложител, от една страна,

и

„„УНИФАРМ” АД, ЕИК: 831537465, адрес: гр. София – 1797, ул. „Трайко Станоев” № 3, тел: 02/9700305; email: [kosev@unipharm.bg](mailto:kosev@unipharm.bg) , представлявано от Д-р Огнян Кирилов Палавеев, наричано по-нататък в договора Изпълнител, от друга страна и на основание Решение № 4 от 20.02.2018г. на Възложителя за класиране на предложенията и определяне на изпълнител на обществената поръчка с предмет: «Доставка на лекарствени продукти за нуждите на МБАЛ «Рахила Ангелова» АД, град Перник» се сключи настоящият Договор за следното:

**I. ПРЕДМЕТ НА ДОГОВОРА**

1.1 ВъзложителяТ възлага, а ИЗПЪЛНИТЕЛЯТ изпълнява следното:

- доставка на лекарствени продукти по позиции, конкретизирани по вид /търговска номенклатура/, технически данни, качество и единични цени в приложенията към договора.

- ВЪЗЛОЖИТЕЛЯТ не е обвързан със закупуването на цялото заявено количество продукти, посочено в документацията за участие и ценово предложение на ИЗПЪЛНИТЕЛЯ. Точното количество по вид на доставяните продукти се определя с периодични заявки, съобразно потребностите на ВЪЗЛОЖИТЕЛЯ.

ВЪЗЛОЖИТЕЛЯТ заплаща гореописаното изпълнение по реда, описан в настоящия договор.

1. 2.Договорът се сключва за срок от 1/една/ година считано от датата на подписването му.

1.3.Ако след изтичането на срока на договора не е определен ИЗПЪЛНИТЕЛ на обществена поръчка със същия предмет, настоящия контракт продължава действието си до сключване на нов договор със същия предмет в резултат на проведена процедура по ЗОП.

1.4 Неразделна част от настоящия договор са следните приложения:

Ценовото предложение на ИЗПЪЛНИТЕЛЯ в процедурата за избор на изпълнител и техническата оферта на ИЗПЪЛНИТЕЛЯ в процедурата за избор на изпълнител

**II. ЦЕНА И НАЧИН НА ПЛАЩАНЕ**

2.1. Цената на Договора е в размер на 72192,00 лв. /седемдесет и две хиляди сто деветдесет и два лева/ без ДДС, 86630,40 лв. /осемдесет и шест хиляди шестотин и тридесет лева/ с включен ДДС, определен на база единични цени от предложението на ИЗПЪЛНИТЕЛЯ, включващи всички разходи на ИЗПЪЛНИТЕЛЯ за изпълнението на поръчката и ориентировъчните количества на същите за срок от 12 месеца. На база посочената цена се изчислява гаранцията за изпълнение на договора.

2.2. Крайната стойност на договора по т. 2.1. се определя при условие на доставка на медикаменти по заявка на ВЪЗЛОЖИТЕЛЯ до болничната аптека на МБАЛ „Рахила Ангелова” АД АД – гр.Перник, за срок от 12 месеца, считано от датата на сключване на договора, на единични цени от предложението на ИЗПЪЛНИТЕЛЯ, включващи всички разходи на ИЗПЪЛНИТЕЛЯ за изпълнението на поръчката.

2.3. Посочените от ИЗПЪЛНИТЕЛЯ единични цени са окончателни и валидни до приключване на договора и не подлежат на промяна.

2.4. В случай, че през времето на действие на договора – държавната регулирана цена на договорените лекарствени продукти, включени в Позитивния лекарствен списък по чл. 262, ал.1 от ЗЛПХМ, стане по-ниска от договорената, възложителят ще заплаща лекарствените продукти по по-ниската цена, считано от датата на влизане в сила на конкретното решение по цените на лекарствените продукти.

**III. НАЧИН НА ПЛАЩАНЕ. ОБЕЗПЕЧЕНИЯ**

3.1. ВЪЗЛОЖИТЕЛЯТ заплаща цената по т. 2.1., както следва:

3.1.1. Плащането по настоящия договор се осъществява чрез банков превод от страна на ВЪЗЛОЖИТЕЛЯ по посочената банкова сметка на ИЗПЪЛНИТЕЛЯ.

3.1.2. Банковите разходи по превода са за сметка на ВЪЗЛОЖИТЕЛЯ.

3.1.3.Авансово плащане не се предвижда.

3.1.4. Заплащането на доставените стоки се извършва разсрочено в срок до 60 календарни дни след представяне на следните документи:

а/ фактура – оригинал и 1 брой заверено копие;

б/ документ за качество, издаден от компетентен орган;

в/ писмена заявка от ВЪЗЛОЖИТЕЛЯ.

г/при спешни случай Изпълнителят може да достави медикаментите с приемно – предавателен протокол, като поема задължението да представи оригиналната фактура до 5 / пет/ календарни дни от доставката.

**IV. ОПАКОВКА**

4. Опаковката следва да предпазва медикаменти /лекарствения продукт от повреди по време на транспортирането им, както и да обезпечава безаварийното им натоварване и разтоварване.

**V. МЯСТО И СРОК НА ДОСТАВКА. РИСК**

5.1. Мястото на доставка по смисъла на Договора е болничната аптека

5.2. Всяка отделна заявка за доставка на заявените продукти и предаване на договорената документация е до 24 часа след получаване на заявка по телекс, факс, електронна поща или друга писмена заявка от ВЪЗЛОЖИТЕЛЯ.

5.3. Предаването и приемането на медикаменти в мястото на доставката, както и на извършените дейности от предмета на настоящия договор се извършва и удостоверява с представянето на документите описани в т.3.1.4.

5.4. ИЗПЪЛНИТЕЛЯТ се задължава да уведоми писмено, по телекс, факс или електронна поща ВЪЗЛОЖИТЕЛЯ за предстоящата експедиция, както и да уведоми писмено ВЪЗЛОЖИТЕЛЯ в срок до 24 часа от изпълнението на заявката.

5.5. За количества и продукти, доставени от ИЗПЪЛНИТЕЛЯ извън /без заявка по т.6.2. от Договора ВЪЗЛОЖИТЕЛЯ няма задължение за плащане.

5.6. Рискът от случайно погиване или повреждане на продуктите ще бъде прехвърлен на ВЪЗЛОЖИТЕЛЯ в мястото на доставката след предаването им по реда на т.5.3. от договора.

**VІ. ПРАВА И ЗАДЪЛЖЕНИЯ НА СТРАНИТЕ**

6.1. ИЗПЪЛНИТЕЛЯТ се задължава:

а/ да изпълни задълженията си по настоящия договор, качествено в определените срокове, при спзване всички условия на договора и документацията за провеждане на процедурата за възлагане на обществената поръчка;

б/ да предостави на ВЪЗЛОЖИТЕЛЯ заявените медикаменти и договорената документацията с необходимото съдържание за използването и по предназначение;

в/ да достави заявените медикаменти в договорения срок, вид, количество и качество и да извърши договорените дейности.

г/ след доставка на медикаменти до крайния получател да представи на ВЪЗЛОЖИТЕЛЯ документите, изброени в т. 3.1.4. от настоящия договор.

6.2. ВЪЗЛОЖИТЕЛЯТ се задължава:

а/ да приеме изпълнението от ИЗПЪЛНИТЕЛЯ по реда и при условията на настоящия договор;

б/ да заплати цената на доставените медикаменти по реда и при условията на настоящия договор.

в/ след изтичане срока на настоящия договор, без забележки и претенции от страна на ВЪЗЛОЖИТЕЛЯ, да освободи гаранцията на ИЗПЪЛНИТЕЛЯ за изпълнение на договора.

**VII. РЕКЛАМАЦИИ. ГАРАНЦИИИ**

7.1. Остатъчният срок на годност на доставените медицински изделия към деня на доставката е не по-малък от 75 % от срока на годност, обявен от производителя.

7.2. ВЪЗЛОЖИТЕЛЯТ отказва да приеме заявените медикаменти , ако в деня на доставката не може да бъде установен остатъчният срок на годност на продуктите или ако този срок е по-малък от посочения в т.7.1. на договора

7.3. Рекламации за явни недостатъци на доставените медикаменти се правят в 14 /четиринадесет/ дневен срок от датата на доставката.

7.4. Рекламации за скрити недостатъци се правят през целия срок на годност на доставените медикаменти, като рекламацията се придружава задължително от констативен протокол.

7.5. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти в 15 /петнадесет/ дневен срок от констатирането им.

7.6. В рекламациите се посочва номерът на договора, точното количество на получените медикаменти с техния фабричен номер, основанието за рекламация и конкретното искане на ВЪЗЛОЖИТЕЛЯ. Към рекламациите се прилага копие от сертификата за качество, получено заедно с другите дължими документи по договора.

7.7. В 5 /пет/ дневен срок от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно дали приема рекламацията или я отхвърля.

7.8. Срокът за отстраняване на констатиран дефект е до 10 работни дни от получаване на рекламация от ВЪЗЛОЖИТЕЛЯ.

7.9. ИЗПЪЛНИТЕЛЯТ отстранява констатираните явни или скрити несъответствия за своя сметка, като разходите и рисковете по новото доставяне са за сметка на ИЗПЪЛНИТЕЛЯ.

**VIII. ГАРАНЦИЯ ЗА ИЗПЪЛНЕНИЕ**

8.1. При подписване на договора ИЗПЪЛНИТЕЛЯТ представя гаранция за изпълнение на задълженията си по него в уговорените за това срокове, вкл. и за гарантиране на техническите параметри и качество на стоката и извършените дейности, в размер на 3609,60 лв. /три хиляди шестотин и девет лева и шестдесет стотинки/ или 5% от цената по т.2.1. без вкл. ДДС.

**IX. НЕПРЕОДОЛИМА СИЛА**

9.1. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**X. НЕУСТОЙКИ**

10.1. При невъзможност да изпълни заявката на ВЪЗЛОЖИТЕЛЯ, ИЗПЪЛНИТЕЛЯТ е длъжен да изпрати незабавно писмен отказ. В случаите на отказ, ВЪЗЛОЖИТЕЛЯ има право да закупи отказаните медицински изделия от друг доставчик, като разликата в цените на двамата участници за съответните продукти се заплаща като неустойка от ИЗПЪЛНИТЕЛЯ, който е изпратил писмения отказ за доставка.

10.2. Когато при наличие на рекламации, ИЗПЪЛНИТЕЛЯТ не изпълни задълженията си по раздел VІІІ от настоящия договор в срок, същият дължи на ВЪЗЛОЖИТЕЛЯ неустойка в размер на 2 % от цената на стоките, за които са направени рекламациите.

10.3. Когато ИЗПЪЛНИТЕЛЯТ просрочи с повече от 5 дни изпълнението на заявката за заявените продукти, ВЪЗЛОЖИТЕЛЯТ може да закупи необходимите продукти или част от продукти, които са необходими по спешност от друг доставчик, а направените разходи са за сметка на ИЗПЪЛНИТЕЛЯ.

10.4. ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ или заплащане на закупени от други доставчици медицински изделия, при условията на т.11.3, по следния ред: първо чрез прихващане от дължими суми: при липса на такива суми – от гаранцията по т. 8.1. от договора.

10.5. При виновна забава на една от страните, продължила повече от срока за изпълнение на съответното задължение, или повтарящо се повече от 3 пъти неизпълнение на клаузите от настоящия договор, за което виновната страна е била уведомена писмено, другата страна има право да развали договора едностранно с 30-дневно предизвестие.

**ХІ. СПОРОВЕ**

11.1. Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

11.2. В случай на не постигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХІІ. СЪОБЩЕНИЯ**

12.1. Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

12.2. За дата на съобщението се смята:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по телефакс или телекс;

- датата на изпращане – при предаване на съобщението по електронна поща.

12.3. За валидни адреси за приемане на съобщения и банкови сметки, свързани с настоящия договор се смятат:

|  |  |  |
| --- | --- | --- |
| ЗА ИЗПЪЛНИТЕЛЯ: |  | ЗА ВЪЗЛОЖИТЕЛЯ: |
| Организация  „УНИФАРМ” АД |  | Организация - МБАЛ “Рахила Ангелова»АД |
| Адрес:  Ул. „Трайко Станоев” № 3 |  | Адрес: ул."Брезник” №2 |
| Град София |  | Град Перник |
| Пощенски код: 1797 |  | Пощенски код: 2300 |
| Държава България |  | Държава БЪЛГАРИЯ |
| Факс: 02 9700305 |  | Факс: 076/601360 |
| Електронна поща  kosev@unipharm.bg |  | Електронна поща: mbalpk@abv.bg |
| Интернет адрес: |  | Интернет адрес: |
| Банкова сметка |  | Банкова сметка |
|  |  | |  | | --- | | IBAN: BG40CECB97901024091901  BIC:CECBBGSF | | ЦКБ АД Клон Перник | |

12.4. При промяна на данните по чл.12.3. съответната страна е длъжна да уведоми другата в тридневен срок от промяната.

**ХІII. ПРЕКРАТЯВАНЕ**

13.Настоящия договор се прекратява при :

13.1 Изтичане срока на договора;

13.2 По взаимно съгласие на страните, изразено в писмена форма

13.3.С едномесечно писмено предизвестие отправено от едната страна към другата по договора.

13.4.Възложителят може да прекрати договора за лекарствени продукти включени в Позитивния лекрастне списък след включването в действие на Електронната система за закупуване на лекарствени продукти за нуждите на лечебните заведения в Република България и сключване на съответните договори,свързнаи с централизираното възлагане на обществена поръчка .

**ХІV. ЗАКЛЮЧИТЕЛНИ РАЗПОРЕДБИ**

14.1. Нито една от страните няма право да прехвърля правата и задълженията, произтичащи от този договор.

14.2. Страните по договора не могат да го променят или допълват.

14.3. Договорът влиза в сила от момента на подписването му от двете страни.

14.4. За случаи, неуредени с разпоредбите на настоящия договор, се прилагат актуалните Общи условия на Договора за възлагане на обществена поръчка от ВЪЗЛОЖИТЕЛЯ, Закона за обществени поръчки, Търговския закон и другите действащи в нормативни актове.

Настоящият договор и Приложенията към него се сключи в три еднообразни екземпляра на български език – един за ИЗПЪЛНИТЕЛЯ и два за ВЪЗЛОЖИТЕЛЯ.

За Възложителя : За Изпълнителя :

Д-р Валери Димитров Д-р Огнян Палавеев

Изпълнителен Директор

МБАЛ «Рахила Ангелова» АД

Изготвил : ....................

/Искрена Асенова- юрисконсулт/

Съгласувал :..........................

/Йорданка Парлапанска – Гл.счетоводител/

Одобрил:……………..

/Росица Боянова- Финансов контрольор/